JohanHeinsen/ENO huggingface dataset:
Viborger Samler, 1845-12-06
Kjøbenhavn. Med Hensyn til Politidirecteurens givne Tilladelse til at afholde Bondefesten paa Skydebanen, siger Fædrelandet lune fuldt: "Conferentsraad Bræstrup, Kjøbenhavns Politidirecteur, er en tro Undersaat, en virksom Embedsmand, en nidkjær Politimester, en begavet Mand; Conferentsraad Bræstrup har skarpe Øine, han opdager ikke blot Kjæltringens forbryderske Bevidsthed i hans Ansigt, men han læser ogsaa i en Mine den politiske Troe, i et Blik den borgerlige Stemning, paa en Pande det oppositionelle Kainsmærke; Conferentsraad Bræstrup har fortrinlige Øren, han hører ikke blot de hemmelige Complotter, som stiftes paa de usleste Kipper, og Jndbrud og Tyverie, men ogsaa hvert Ord, der bliver sagt og sunget i Kaffehuse og Klubber, i Selskaber og paa Forsamlinger; Conferentsraad Bræstrup har en fiin Næse, han kan strax lugte, baade hvordan Vinden blæser fraoven, og om et Skridt franeden vil vække Mishag eller Velbehag; Conferentsraad Bræstrup har en veltalende Mund, han aabner den aldrig uden at giøre Jndtryk, thi enten advarer eller anklager den; Conferentsraad Bræstrup har lange Arme, thi de ere Stokke, og stærke Hænder, thi de hedde Arrester. Han er saaledes en betydelig Mand i Staden, ja det feiler vel neppe, at han betragter sig selv som Systemets Legemliggjørelse og Thronens Støtte, og er der end noget Overdrevent, saa er der dog ogsaa noget Sandt deri. Conferentsraad Bræstrup under ikke Selskabelighed, uagtet han er Medlem, det vil sige født Medlem eller blindt Medlem, af alle store Selskaber; thi i Selskab aabnes rigtignok Hjerterne, men der løses ogsaa Tungerne, der flyver det frie, det bevingede, nigjenkaldelige Ord, og Ordet er mægtigt, det ved han jo; det vækker Stemninger og skaber Tilstande; Ordet er en farlig Udsæd, hvoraf der ligesom af Dragens Tænder, kan voxe bevæbnede Mænd, Ordet har skabt Verden, hvor let kunde det altsaa ikke støde en Trone overende, Ordet maa Conferentsraad Bræstrup især passe godt paa, naar han vil passe paa Thronen, men det er en egen Sag dermed, man kan ikke slaae det ned med en Stok, man kan ikke lade det paagribe af en Betjent, man kan ikke spærre det ind bag Jernstænger, ikke stoppe det ved Beslag og Suppression; man kan intet Andet gjøre ved det, end sætte det under Tiltale bag efter, naar det har gjort sin Virkning, og derved forstærker man netop Virkningen."
Viborger Samler, 1845-12-06
Nu er der igjen en Slags Kartoffelsygdom - siger "Corsaren" – og denne Gang har den angrebet selve Bønderne. - Hvilke Masser af Bønder! – Og Allesammen i Gjæring, ligesom Deig, der raskes. Det skulde have været blot 1000 Kjøbenhavnere, der skulde have underskrevet en Petition – hvilken Mængde Generalforsamlinger, Discussioner, Gilder, Tvaster, Strid, Slagsmaal, Skjænderi i Bladene, maatte ikke være gaaet forud og saa havde de dog ikke underskrevet. Men her samler sig Bønder. Man hører ikke et Kny, – man veed ikke engang, at de samle sig; men en Dag kommer der en Trop anstigende og siger: "God Dag. Her er nu vi tyvetusinde Bønder. – Deres Ærinde er: Vi skulde hilse saa meget flittig og bede, om vi ikke maatte faae Almeenvæbning. Punctum. Dermed er den Sag ude saa gaae de hjem igjen og see til deres syge Kartofler, i den Tanke, at nu kommer Almeenvæbningen strax. Odense. Directionen for Fyens Stifts Sparekasse. har af dennes Overskud tilbudt Borgerrepræsentanterne 600 Rbd., for hvilken Sum der skal kjøbes Korn til Uddeling blandt Stadens Trængende i denne Vinter. –
Viborger Samler, 1845-12-06
den Sag, som ifølge Cancelliets Ordre i sin Tid blev anlagt imod Hr. Kunstberider Hoffmann, til Erstatning af henved 60000 Rbd. for den Skade, der var foraarsaget ved en Jldebrand i Ringe, der udbrød samme Aften, som Hr. Hoffmann sammesteds med Øvrighedens Tilladelse afbrændte et Fyrværkeri, er der nu ved Odense Byting afsagt Dom, hvorved Hr. Hoffmann blev frifunden, men paalagdes at betale Sagens Omkostninger. (Hemp. Av.)
Viborger Samler, 1845-12-06
Haderslev. J "Wandsbecker Bote, fra 1846 staaer som bekjendt, at Hs. kgl. Høihed Prinds Frederik Carl Christian er Thronfølger i Danmark, men at (Hs. fyrstl. Durchl.) Prinds Christian af Holstein er Thronfølger i Schleswig Holstein. Vi have erkyndiget os hos Schleswig-Holsteinere om, hvo denne Christian er. Haardt, som naar man ærger sig over en Spørgers Uvidenhed, lød Svaret: "Det er Hertugen paa Augustenborg, der ellers skriver sig Christian August, Herzog zu Schleswig-Holstein. Vi fik nu Lys i Sagen; men ikke desto mindre er den ved en ny Hændelse bleven dunklere end tilforn. Hele "Wandsbecker Botes Angivelse om den SleswigHolsteenske Thronfølger er en Trykfeil. Ludvig Lenz i Hamborg, hiin "Botes Udgiver, er, da hans Beretning vakte Sensation, bleven vaklende i sin Tro; maaskee har han for sin utidige Adfærd rettere tildraget sig en høi, men dog vist meget naadigt Misbilligelse. Kort - Ludv. Lenz er, som man i det sidste Nr. af Jtzehoeren erfarer, tillige Redacteur af Wandsbecker Jntelligensblatt", og heri har han nu erklæret, at det hele er en Trykfeil i Wandsb. Bote. Enhver maa vistnok indrømme, at denne Retirade fra saa grov en Spøg er meget behændig. Hvor der forresten vil lade sig det binde paa Ærmet, at bemeldte Anførelse ikke er andet end en Trykkeil, har Lov dertil; vi have en anden Mening. (Dann.)
Viborger Samler, 1845-12-06
Hs. Majestæt Dronningen har skjænket Ribe Domkirke en i Sandhed kongelig Gave, bestaaende af et smagfuldt og kostbart, med Guld broderet Fløiels Alterklæde, samt en udmærket skjøn Bispekaabe af Sølvmoer med indvævede, ophøiede Guldblomster og Ax. Begge Deele anslaaes til en Værdi af 2,000 Rbd. Jfølge Hs. Majestæts udtrykkelige Ønske var Alteret første Gang prydet med det nye Klæde første Søndag i Advent, ved hvilken Leilighed Hr. Stiftsprovst Daugaard i sin Prædiken ved nogle taknemmelige Ord mindede den høie Giverinde. Samme Dag var ogsaa første Gang lagt paa Alleret en, efter Kammerherre v. Sponnecks Foranstaltning, af sex af Byens Damer broderet Dug, hvortil Hr. Kniplingshandler Wolf i Varde havde skjænket Kniplingerne og Hr. Architect Rebelong tegnet Mønsteret. Saaledes staaer endnu kun Chor Nichens Decorering tilbage, og naar nu ogsaa dette Arbeide er udført, som man har grundet Haab om vil skee ad Aare ved en dygtig Konstners Haand, da tør man vel paastaae, at Ribe By er i Besiddelse af en Kirke, med hvis fuldendte Skjønhed vanskeligt nogen af Landets øvrige Kirker vil kunne maale sig.
Viborger Samler, 1845-12-06
Efterretning om ledige geistlige Embeder. 1. Agers og Oms Sognekald under Sjællands Stift, nye Ansættelse 120 Rbd., har følgende Jndtægter: 1) Korntienden udgjør 50 Tdr. Rug, 60 Tdr. Byg, 15 Tdr. Ærter, 15 Tdr. Havre. 2) Qvægtiende 39 Rbd. 3) Smaaredsel 44 Snese, Æg, 44 Par Kyllinger, 10 F. Ost. 4) Offer og Accidentser, c. 120 Rbd. 5) Af et Mensalhuus 8 Rbd. Præstegaarden har et Tilliggende af 32 Tdr. Land Jord. Skatterne udgjøre c. 22 Rbd., Expenser 10 Rbd.
Viborger Samler, 1845-12-06
2. Gjøl Sognekald i Aalborg Stift, gl. Angivelse 180 Rd., har nu følgende Jndtægter: 1) Korntienden udgjør 35 Tdr. Rug og 52 Tdr. Byg, 2) Qvægtiende 6 a 7 Rbd. 3) Smaa rente c. 24 Rbd. 4) Offer og Accidentser c. 100 Rbd. Præstegaarden staaer for Hartkorn efter den nye Matricul 5 Tdr. 1/4 Alb. med et Areal af 30 Tdr. Land Ager, 26 Tdr. Land Eng, 94 Tdr. Land Overdrev eller Kiær og 1/2 Td. Mose. Desuden har den saakaldte Almindejord eller Kirkejord, c. 18 Tdr. Land Ager, hidtil været dreven under Præstegaarden. Jndløsningssummen, 500 Rbd., indestaaer af Aalborg Stifts geistlige Enkekasse. Expenser udgjøre 11 Rbd. 3 Mk.; Bidrag til Hjælpe=Enkekassen 1 Rbd. 3 Mk. Skatterne af Præstegaarden udgjøre c. 20 Rbd., af Kirkejorden c. 27 Rbd. Landgilde af bemeldte Jord er 4 Tdr. Byg.
Viborger Samler, 1845-12-06
Kjøbenhavns Børs-Cours, den 2den December. Hamborg 2 M. - a vista 195 1/4. Bank-Disconto 4 pCt. Dito paa Banco=Vexler 4 1/2 pCt. 4 pCt. Kgl. Obligationer (uden Rente) 101 a 101 1/2 Rbd. S. Nationalbank=Actier 150 1/2 a 151 Rbd. i r. S. (Nationalbank=Actiernes Priis er med det fra 1ste August d. A. paaløbende Udbytte.)
Viborger Samler, 1845-12-06
Handels- og Skibs-Efterretninger. En interessant Retssag beskjæftiger i denne Tid det Flensborger Publicum. Filialbanken er nemlig i Besiddelse af en accepteret Vexel paa Kjøbmand K. Da Forfaldstiden nærmer sig, anmoder Filialbanken, ved en Seddel uden Navns Underskrift, Acceptanten om Betaling. Denne erklærer sig beredvillig dertil, saasnart Vexlen bliver ham præsenteret i hans Huus. Dette vil Filialbanken ikke, men forlanger, at Betalingen skal finde Sted paa Bankcontoiret. Men da det er Skik og Brug i den hele Kjøbmandsverden, at en Vexel bliver af Jhændehaveren præsenteret Vedk, i hans Huus, førend Jndløsningen skeer, og Acceptanten først, efter at han formedelst denne Procedure har overbeviist sig om Vexlens Rigtighed, er forpligtet til Betaling, som Jhændehaveren maa afhente hos Skyldneren, saa har Hr. K. ikke under disse Betingelser villet indlade sig paa Vexlens Betaling. Filialbanken paastaaer sit Forlangende og lader Vexlen protestere, ved hvilken Leilighed Acceptanten atter tilbyder Betalingen efter Vexlens Præsentering, men som man ikke vilde indlade sig paa- Vexelretten har givet Filialbanken Medhold og dømt Kjøbmand K. til at betale Sagens Omkostninger; men denne har nu appelleret til Overretten, paa hvis Kiendelse man nu er i spændt Forventning.
Viborger Samler, 1845-12-06
Hjørring, den 28de Novbr. Natten til den 27de De, er, paa Vesterklit Forstrand, Horns Herred, indstrandet Briggen Ruby af Newcastle, drægtig 253 Tons, Capt. Will. Simm, fra Windau bestemt til Hjemstedet med 2541 Stkr. Fyrre=Jernbanetømmer. Besætningen, 9 Mand, er bjerget; men Briggen er ituslaget og aldeles Vrag, liggende ved Havstokken: af Ladningen er en betydelig Deel ilanddrevet paa Stranden, saa at sandsynligviis Ladning og Jnventarium vil blive bjerget.
Viborger Samler, 1845-12-06
Ved den i Randers i Mandags afholdte Fourage-Licitation til Brug for det femte Dragon-Regiment vare de høieste og laveste Bud følgende: 1ste Termin, Havre høiest Bud 3 Rbd., lavest 2 Rbd. 5 Mk. 14 s. pr. Td., Hoh. B. 12 s., l. 11 1/2 s. og Halm h. B. 7 s., l. 6 1/2 s. pr. 214. 2den Termin: Havre h. B. 3 Rbd. 2 Mk. 4 s., I. 3 Rbd. 1 Mk. 11 s. pr. Td.; Høh. B. 12 1/2 s., L. 11 3/4 s. og Halm h. B. 7 1/2 s., 1.7 s. pr. 224, 3die Termin, Havre h. B. 3 Rbd. 4 Mk. 5 s., I. 3 Rbd. 4 Mk. pr. Td., Ho h. B. 14 s., l. 13 3/4 s. og Halm h. B. 8 3/4 s., I. 8 1/2 s. pr. L. Disse Bud bleve alle approberede. (Rand. Av.)
Viborger Samler, 1845-12-06
Fallitter. Urtekræmmer Jens Christian Jensen i Kbhavn; Kjøbmand Hans Peter Kanstrup i Stege.
Viborger Samler, 1845-12-06
En Mand i Rudkjøbing fandt i sin Kielder henved en Skjeppe Kartofler, avlede i Aaret 1844. Disse lagde han den 3die October en halv Alen dybt i Jorden i sin Have, og den 15de f. M. havde disse aargamle Kartofler allerede 8 a 9 unge Kartofler, deels siddende ligesom Vorter paa den Gamle, og deels hængende ved den paa en kort tynd Trevle, nogle af Størrelse som en lille Valdnød og de Mindre saa store som graae Erter. Men paa Moderkartoffelen kjendtes endnu intet Spor eller Tegn til Rodspire eller Topspire, uden Forbindelse med eller Paavirkning af Lye og Luft havde altsaa den aargamle Kartoffel, i en Tid af 5 Uger, allerede frembragt flere unge Kartofler, om hvis eventuelle Bolumen og Qvalitet vi endnu ikke kunne dømme. Saaledes er nu Rigtigheden af Prof. Morens Anviisning til Vinteravlen af Kartofler, selv i streng Frost, mod hvis Jndvirkning Jorden kan bevares ved Tildækning tilstrækkelig beviist. (Ove Th. Av.)
Viborger Samler, 1845-12-06
Ved Tallotteriets 1587de Trækning i Kjøbenhavn, den 2den December, udkom: Nr. 61. 70. 80. 52. 28.
Viborger Samler, 1845-12-06
Copulerede i Tamdrup Kirke, den 26de Novbr.: Forpagter Hermann Christoffer Fischer paa Estholdt pr. Veile og Jfr. Sophie Margrethe Hasselbalch i Kjørup pr. Horsens.
Viborger Samler, 1845-12-06
Jmorgen prædiker Hr. Pastor Steenstrup i Domkirken; i Søndresogns Kirke Hr. Pastor Silverberg.
Viborger Samler, 1845-12-06
AVERTISSEMENTS. Da Forretninger i Terminen ikke tillade Comptoiret at gjøre nogen Undtagelse fra de første bekjendtgjorte Expeditionstider, saa undlader. man ikke herved at bringe i Erindring, at Tirsdag og Fredag Formiddag ere bestemte til Disconteringer for Indenbyes, Meddelelse af Anviisninger paa Nationalbanken samt Kjøb og Salg af Banco, hvorom Begjeringer maa være indkomne inden Kl. 11 Formiddag, naar derpaa skal kunne ressecteres og at der altsaa paa bemeldte Dage ingen Expedition af Begjering om Laan eller Rentebetaling kan finde Sted. lovrigt seer Comptoiret sig ligeledes i den Nødvendighed, i een Maaned fra næstkommende 11te December, denne Dag indbefattet, at regne. at indskrænke Udbetalingen af Udbyttet af Nationalbankens Actier til Mandagen alene, paa hvilken Dag der saaledes ei heller kan finde nogen Expedition af Laan eller Rentebetaling, Sted.
Viborger Samler, 1845-12-06
Bankcomptoiret i Aarhuus, den 28de November 1845. Chr. Otterstrøm. Fabricius.
Viborger Samler, 1845-12-06
Med Posten er arriveret et smukt Ud Hr. valg af Silke- og Uldne-Fryndser & Agramaner til Kaabe- og Kjole-Besætning samt endeel broderede Varer, saasom: Kraver, Kapper, Manschefter m. m., som sælges billig af L. Frost, Lodsedler til det 9de Classelotteries 1ste Classe, ere, indtil den 28de Januar at erholde hos P. Gjølbye.
Viborger Samler, 1845-12-06
J Sønder-Mølle holdes som sædvanlig en god Orne. Orne. 3 gode nørste Vindovne med Rør, er at faae til Kjøbs eller til Leie, hos Sognefogden paa Thisted Bjørensgaard.
Viborger Samler, 1845-12-06
Placat. Torsdagen den førstkommende 18de December, Formiddag Kl. 10, bliver, efter Eierens Forlangende og formedelst anden Bestemmelse, i den Candidatus pharmaciæ Eilschou tilhørende Brændeviinsbrænderiegaard, beliggende ved Søen, foretaget Auction over følgende faste Eiendomme, nemlig: 1. Brændeviinsbrænderiet ved Søen, bestaaende af en isoleret Bygning, massiv Grundmuur paa 8 Fag med deri værende Brænderieindretning i saa godt som ny Stand, bestaaende af 4 Mæskekar, hver paa c. 19 Tdr. Mæste rum med tilhørende Jerndampkjedel, Mæskepande og Lutterkasse af Kobber, Bækken og Forvarme samt For mæskekar, Svalebakke og forøvrigt de Kar og Redskaber, der ere nødvendige til Brænderiets Drivt, hvad enten man vil forarbeide Kartofler eller Korn, en Længde paa 22 Fag Bindingsværk, indrettet til Oeconomie og Beboelses-Leilighed, Kjølle og Maltloft, en Længde paa 15 Fag til Lade og Stald til 5 Heste; et Tørveskuur af Egebindingsværk paa 15 Fag og endelig en Stald til 24 Kreature. Bygningerne danne en indlukt Gaard og ligge i en Udkant af Byen tæt ved Søen. Med Eiendommen følger en derved liggende liden Toft paa c. 2 Skpr. Land. 2. En Toft paa c. 2 Skpr. Land, beliggende i Nærheden af Brænderiet, men paa den modsatte Side af Veien. 3. En indhegnet Toft paa 14 a 16 Tdr. Land, beliggende mellem Landeveien til Randers og Viborg Søe, hvoraf en Deel er god Eng. Conditionerne erfares ved Auctionen og ere tilligemed Adkomstdocumenterne forinden til Eftersyn hos Eieren, der paaviser Eiendommen. Viborg den 17de November 1845. E. Selmer. Paa Viborg Stiftstidendes Feuilleton", hvoraf Nr. 110 er udkommen, modtages Subscription paa de kgl. Postcontoirer og i Viborg hos Udgiveren.
Viborger Samler, 1845-12-08
Nr. 193.
Viborger Samler, 1845-12-08
73 Aarg. Kongelig allernaadigst privilegeret Stifts-Tidende. Viborg Forsendes med Brevposten i Danmark og Hertugdommerne. ansandsenanannassavannahar ansatsaaDesaasoneressanssassessor Mandagen den 8de December 1845. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1845-12-08
Storbritannien og Jrland. London, den 1ste Decbr. Den af den store nordamericanske Statsmand Wedster, en af Koryphæerne for Whigpartiet i Fristaterne, i en Valgforsamling i Boston i Anledning af Oregonspørgsmaalet holdte Tale finder udeelt bifald i Londoner journalerne. The Standard finder, at den forsonlige og fredelige Tone, der hersker i denne Tale, er saa overbevisende, at den maa tjene til at sikkre Freden, og at den maa forhielpe Fredspartiet iblandt Folket og i Kongressen til en decisiv Seier over de opfarende krigslystne Democrater. Mindre sangvinsk er Morn. Chron, stemt. Denne Journal yttrer den Anskuelse, at Præsident Polk har i sit Tiltrædelsesbudskab kun af Higen efter Popularitet søgt ved et Magtsprog at opløse det saa længe omhandlede, uafgjorte Spørgsmaal, saa at han neppe vil lade sig afskrække ved den Ansvarlighed, som Wester i sin Tale søger at vælte paa Democraternes første Repræsentant. Jøvrigt synes Morn. Chron, at være af den Formening, at en Grændselinie ved 490 Brede vel turde vorde Basis for en fornyet Underhandling, og at denne Basis frembyder et beqvemt Hovedpunct for Underhandlingernes lykkelige Udfald. Forsamlingerne i Landets forskjellige Dele, der have til Øiemed at raadslaae om Petitioner angaaende fri Jndførsel af Korn, vedvare endnu. Ogsaa Ministrene holde hyppige Conferentser. De nyeste Efterretninger fra Jrland tie næsten ganske om Kartoffelsygdommen, og tyde kun hen derpaa, at man stedse mere og meere kommer til den Overbeviisning, at de fleste Beretninger om dette Onde ere i høieste Grad overdrevne.
Viborger Samler, 1845-12-08
Jndenlandske Efterretninger. Kjøbenhavn. "Ove Thomsens Avis indeholder af 2den de fra Odense: Til Gjendrivelse af et her almindeligt circulerende, foruroligende Rygte om Hs. Maj. Kongens Sundhedstilstand, ansee vi det for vor Pligt at give den beroligende Meddelelse, at ifølge de nyeste og paalideligste Privatberetninger fra Hovedstaden har Hs. Majestæt netop i de sidste Dage kunnet glæde sig ved et særdeles godt befindende."¬
Viborger Samler, 1845-12-08
J Anledning af at Fædrelandet har meddeelt en Høiesteretsassessors enkelte Votum i en Sag, hvilket Berlingske Tidende antager at Fædrelandet ikke kan have erholdt uden pligtforsømmende Jndiscretion, fremsætter Berl. Tid. følgende mærkelige Yttring: "Vi troe, at Regjeringen har god Anledning til alvorligt at undersøge, om den nærer Slanger i sin Barn. Vi ansee det for aabenbart, at det hører med til at sikkre og bevare Regjeringens Kraft og holdning, at den ikke taaler Fjender i sine egne Rækker, men saaledes som det i constitutionelle Stater, finder Sted, og hvorpaa Exempel ogsaa i Norge er nylig givet, kræver virksom Medhold og Troskab hos ethvert af sine Organer, selv dem, der nu indtage en ringe og underordnet Plads. "Den Frisindede, meddeler Følgende: Jgaar Aftes (Onsdag den 3die) henimod Kl. 9 saaes et meget mærkeligt Phænomen paa Himlen, nogen Tid efter at et stærkt Uveir med Hagl. Regn og orkanagtig Storm havde lagt sig og Stiernerne kom frem. En Lysstribe viste sig nemlig tvers over Himlen, begyndte noget nedenfor Tvillingerne, gik igjennem Kudsken, Cassiopea, Pegasus, Svanen, Lyren o. s. v., ganske i Retning som Melkeveien. Lysningen var langt klarere end Nordlyset pleier at være, og mod Nord faaes lyse gule Skyer ligesom i Maaneskin. Det varede ikke længe og lignede, hvor man ikke havde fri Himmel, en svær Jldebrand.
Viborger Samler, 1845-12-08
Som bekjendt, existerer der en gammel Bestemmelse, ifølge hvilken det kgl. Theaters og Capels Medlemmer for Tjeneste-Forseelser straffes med temporair Hensættelse i Blaataarn. Denne Bestemmelse er i disse Dage igjen bleven bragt i Anvendelse imod Clarinettisten Hr. Mozart Petersen, der, som Følge af en Rencontre med SceneJnstructeuren, blev paalagt, enten at giøre den nævnte Embedmand Afbigt eller spadsere paa 8 Dage i Blaataarn. Hr. P. har valgt det Sidste, og har nu Leilighed til at anstille Betragtninger over Resonnantsen i Blaataarn-Arresterne og disses hensigtsmæssige Anvendelse for Opnaaelsen af en god Tone. (Flyvepst.)J den Generalforsamling som Actieselskabet til Hotel de Unions Opførelse afholdt i Fredags Aftes, valgtes en Comitee, bestaaende af 5 Medlemmer, for at tage under Overveielse, hvorvidt en af Agent Carstensen anbefalet Byggegrund, beliggende paa St. Annæ Plads, ligefor Amaligaden, maatte være hensigtssvarende. Tillige skulde det paaligge denne Comitee, i Henhold til Hr. Agent, Carstensens Plan, at udarbeide en saavidt muligt detailleret Beregning over Omkostningerne ved det paatænkte Hotels Opførelse og Eqvipering, samt en Calculle over Udgifter og Jndtægter ved dets fremtidige Drift. Skulde Comiteen ikke bifalde den paaviste Grund, kan der ikke tages nogen anden Beslutning førend nærmere Forslag fra Entrepreneuren. Til Medlemmer af den nævnte Comitee valgtes: Fineerskjærer Frederiksen med 475 Stemmer; Overauditeur Müller med 445, Naalemager Hjort sen. med 371, Conducteur Thielemann med 335 og Bogholder, Hellmann med 304 Stemmer.
Viborger Samler, 1845-12-08
J den i Onsdags afholdte Generalforsamling blev Udbyttet af det almindelige Brandassurance-Compagnies Actier bestemt til 14 Rbd. Brand-Erstatningen for hele Aaret med en Forsikkringssum af næsten 21 Millioner Rbd., var ikke mere end 24,870 Rbd., altsaa omtrent 7 Rbmk. for hvert Tusinde af den samlede Forsikkringssum. Assurancepræmien for det forløbne Assuranceaar udgjorde derimod 107,400 Rbd., foruden Renter 53,979. Rbd. af Compagniets Capitalfond.
Viborger Samler, 1845-12-08
Den Comite, der i det skandinaviske Selskab er sammentraadt for at modtage Bidrag til Understøttelse af de Nødlidende i de af Misvært hjemsøgte svenske Landskaber, har hidtil modtaget c. 800 Rbd., nemlig 300 tegnet i skandinavisk Selskabs sidste Møde, c. 340 i Udbytte af Aftenunderholdningen, c. 100 tegnede i F. H. Eibes Boglade og 50 modtagne deels af Stiftsprovst Tryde deels af Cand. Ploug (deriblandt fra en Landmand en Anviisning (Fdrl.) paa 5 Tdr. Byg).
Viborger Samler, 1845-12-08
Efter hvad vi have erfaret, skal den for nylig for Kjøbenhavns Amt beskikkede Amtmand, Kammerherre Grev Henrik Moltke, formedelst svækket Helbred have begjært sig dispenseret i nogen Tid fra dette Embede. (Forl.)
Viborger Samler, 1845-12-08
Politiassistenterne i Kbhavn have faaet deres Gage forhøiet fra 800 til 1000 Rbd., og Vægterlieutenantens samt Politiadjutantens Gage fra 1000 til 1200 Rbd.
Viborger Samler, 1845-12-08
Vi have endnu ikke seet nogen officiel Bekjendtgjørelse om, at Een- og Fem-Rigsbankdalersedlerne skulle inddrages, men det maa være paatænkt. Jdetmindste erdet vist, at Banken nægter at vexle Sølv mod Een- og (Loll. Falst. Av.) Femdalersedler.
Viborger Samler, 1845-12-08
Børsen Halle, har meddeelt, at et engelsk Compagni har overtaget Fuldførelsen af Jernbanen til Korsøer. Dette er i Realiteten rigtigt, men maa, hvad Fuldførelsen, af Banen angaaer, berigtiges saaledes, at det er ikke det engelske Compagni, der har paataget sig dette Arbeide, hvilket, ligesom hidtil, sorterer under den sjællandske Jernbane-Direction. Derimod er i denne Uge hertil ankommen Efterretning om, at fem anseete engelske Handelshuse, eller, om man vil, et Compagni, tilbyde, under visse Betingelser og under Garanti af en Mulct af 5000 Pund Sterling, hvis Contracten ikke opfyldes, inden 12 Maaneder, fra Tilbudets Modtagelse, at tilveiebringe den fornødne Sum til Banens Fuldførelse. (Ths. Av.)
Viborger Samler, 1845-12-08
Aarhuus, den 4de December. J den mod Redacteuren af "Jydsk Ugeblad, Cand. theol. J. Seidelin, af Cancelliet anlagte Pressesag, er Procurator Brendstrup beordret til Actor og Landsoverretsprocurator Dahl. til Defensor.
Viborger Samler, 1845-12-08
J Torsdags Aftes befandt Gaardmand Peder Jensen af Astrup sig frisk og vel i Tingskovs Kro, og i Fredags Morges fandtes han død i en Grøft, hvori han var væltet ned med Hest og Vogn. For kort Tid siden havde han havt Bryllup. (S. Bl.)
Viborger Samler, 1845-12-08
Udnævnelser. Under 16de November er Stiftamtmand over Aalborg Stift, og Amtmand over Aalborg Amt, Kammerherre F. F. Tillisch, R. af Dr. og Dbd., allernaadigst udnævnt til Cabinetssecretair hos Hans Majestæt Kongen, fra 1ste Januar 1846 at regne. - Under 1ste d. M. har Hans Majestæt beskikket Cand. juris N. W. Hoffmeier til Byfoged og Byskriver samt Veier og Maaler i Skagen. Under f. D. har Hs. Majestæt allernaadigst beskikket Sognepræst for Levring og Horup Menigheder i Aarhuus Stift, Provst P. W. Stochholm, til Sognepræst for Ørsted Menighed i samme Stift og personel Capellan for Greve og Kildebrønde Menigheder i Sjælland, H. C. Bentzen, til Sognepræst for Ryker Menighed paa Bornholm.